b'\n_START_ARTICLE_\nInovo, Vidin\n_START_SECTION_\nDemografie\n_START_PARAGRAPH_\nLa recens\xc4\x83m\xc3\xa2ntul din 2011, popula\xc8\x9bia satului Inovo era de 717 locuitori. Din punct de vedere etnic, majoritatea locuitorilor (97,48%) erau bulgari. Pentru 2,51% din locuitori nu este cunoscut\xc4\x83 apartenen\xc8\x9ba etnic\xc4\x83.\n_START_SECTION_\nIstorie\n_START_PARAGRAPH_\n\xc3\x8en perioada otoman\xc4\x83, satul este atestat sub numele de Hinovo, numele fiind asociat cu sintagmele \xe2\x80\x9eizvor vindec\xc4\x83tor\xe2\x80\x9d sau \xe2\x80\x9eape vindec\xc4\x83toare\xe2\x80\x9d. Pe teritoriul actual al satului mai exista atunci \xc8\x99i satul Sm\xc3\xa2rdan. \xc3\x8en timpul R\xc4\x83zboiului Ruso-Turc din 1877\xe2\x80\x931878, la 12/24 ianuarie 1878, la Sm\xc3\xa2rdan, trupe rom\xc3\xa2ne\xc8\x99ti au atacat \xc8\x99i au cucerit o garnizoan\xc4\x83 otoman\xc4\x83, suferind pierderi de 119 mor\xc8\x9bi \xc8\x99i 316 r\xc4\x83ni\xc8\x9bi, dintre care 4 mor\xc8\x9bi \xc8\x99i 7 r\xc4\x83ni\xc8\x9bi au fost ofi\xc8\x9beri. \xc3\x8en sat exist\xc4\x83 un monument \xc3\xaen memoria celor c\xc4\x83zu\xc8\x9bi._NEWLINE_\xc3\x8en R\xc4\x83zboiul S\xc3\xa2rbo-Bulgar din 1885, s\xc3\xa2rbii au atacat \xc8\x99i ei Inovo, dar asediul lor a fost respins. Satul Sm\xc3\xa2rdan a fost desfiin\xc8\x9bat \xc3\xaen 1960, fiind comasat cu satul Inovo.'